Иван Бунин
Айя-София

Превод от руски: Иван Теофилов, —

chitanka.info

Светилници горяха, непонятен

езикът бе (четеше шейхът пак

Коранът свят) и свода необятен

пропадаше в навъсения мрак.

Извадил крива сабя над тълпата,

свел шейхът лик, очи закрил — и зрим

страх царстваше в раята сляпа, слята

с персийския килим…

А сутринта бе светъл храма. Бдеше

в смирена и свещена тишина

и ярко слънце купола зареше

в непостижимата му висина.

И гълъби се рееха, крещяха.

От всеки прорез в светия покров

небе и въздух сладостно зовяха

към тебе, Пролет, и към теб, Любов!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.